open-index/open-wikipedia-markdown huggingface dataset:
কোটা সেতু, ক্লাং

থাম্ব|276x276পিক্সেল|ছবিতে কোটা সেতু
**কোটা সেতু, ক্লাং** বা **জামবাতান কোটা, ক্লাং** মালয়েশিয়ার প্রথম দ্বিতল সেতু। এটি সেলাঙ্গোরের ক্লাং শহরের ক্লাং নদীর উপর অবস্থিত। উপরের দীর্ঘ তলাটি  চলাচলের জন্য নির্মিত হয়েছিল, যেখানে নিচের ছোট তলা শুধুমাত্র পথচারী এবং সাইকেলের জন্য ব্যবহার করা হত। সেতুটি মূলত ১,৪৩৮ ফুট (৪৩৮ মিটার) বিস্তৃত ছিল, কিন্তু এর পাশাপাশি একটি নতুন সেতু নির্মাণের অনুমতি দেওয়ার কারণে সেতুর কিছু অংশ অপসারণ করা হয়েছে। উপরের তলাটি একটি সর্বসাধারণের চলাচলের স্থান হিসাবে রূপান্তরিত করা হয়েছে এবং এতে আর মোটরচালিত যান চলাচলের অনুমতি নেই, কিন্তু নিচের তলাটি এখনো পথচারী, সাইকেল এবং মোটরসাইকেলের জন্য উন্মুক্ত।

## ইতিহাস
বেলফিল্ড সেতু, মূলত ক্লাং শহরের সেতুগুলোর মধ্যে অন্যতম ছিল, কিন্তু দ্বিতীয় বিশ্বযুদ্ধে জাপানি আগ্রাসনের সময় সেতুটিতে বোমা বর্ষণ করা হয়। যুদ্ধের পর, তিনটি সেতু সাময়িকভাবে নদী পার হওয়ার জন্য ব্যবহার করা হয়েছিল কারণ বেলফিল্ড সেতু মেরামত করা যায়নি। ১৯৫১ সালে,  ক্লাং নদীর উপর একটি নতুন স্থায়ী সেতু নির্মাণের সম্ভাব্যতা অধ্যয়ন করতে লন্ডন থেকে ক্রাউন এজেন্টদের পাঠানো হয়, যেখান থেকে একটি দ্বিতল সেতুর ধারণা আবির্ভূত হয়। সেতুটি ১৯৫৮ এবং ১৯৬০ এর মধ্যে নির্মিত হয়েছিল এবং এটি একটি শক্তিশালী ইস্পাত ট্রাস গির্ডার সেতু ছিল। এটি ডরম্যান লং ইঞ্জিনিয়ারিং লিমিটেড দ্বারা নির্মিত, যে কোম্পানি গ্যামন মেসার্স (মালয়া) লিমিটেড দ্বারা পিলিংয়ের কাজের সঙ্গে ১৯৩২ সালে সিডনি হারবার সেতু নির্মাণের দায়িত্বে ছিল। এর খরচ ১৯৫৬ সালে ৮২০,০০০ পাউন্ড ছিল। ২৮২ ফুট (৮৬ মিটার) দৈর্ঘ্যের একটি কেন্দ্রীয় স্প্যান সহ সেতুটির মোট দৈর্ঘ্য ছিল ১,৪৩৮ ফুট (৪৩৮ মিটার)। ১৯৫৯ সালে সেলাঙ্গোরের প্রয়াত সুলতান, সুলতান হিসামুদ্দিন আলম শাহ প্রথম সেতুটি চালু করেন। এটি মূলত সুলতানের নামে আলম শাহ সেতু নামকরণ করার কথা ছিল, কিন্তু সুলতান হিসামুদ্দিন সেতুটি চালু করার দুই সপ্তাহ আগে সিদ্ধান্ত নেন যে, এটিকে বুকিত কোটা প্রাসাদের নামে "কোটা সেতু" ("কোটা" মানে "শহর") বলা হবে।

১৯৬০ সালে সেতুটির কাজ সম্পন্ন হয় এবং ১৯৬১ সালে আলমারুম সুলতান সালাহউদ্দিন আব্দুল আজিজ শাহ আনুষ্ঠানিকভাবে সেলাঙ্গোরের নবম সুলতান হিসেবে তার রাজ্যাভিষেকে সেতুটি উদ্বোধন করেন। ১৯৯০ সালে, উচ্চ ট্রাফিকের কারণে ফেডারেল হাইওয়ে রুটকে (ক্লাং - কুয়ালালামপুর) ছয় লেনের ক্যারেজওয়ে টোল হাইওয়েতে পরিণত করা হয়। দ্বিতল সেতু যানবাহন চলাচলের জন্য বন্ধ করা হয় এবং ছয় লেনের ক্যারেজওয়ের সঙ্গে নতুন কংক্রিট সেতু মূল দ্বিতল সেতুর পাশে নির্মিত হয়। নতুন সেতু নির্মাণের জন্য কোটা সেতুর উত্তর প্রান্ত অপসারণ করা হয়, কিন্তু সেতুটির প্রায় ৩০০ মিটার অবশিষ্ট ছিল।

## ব্যবহার
নীচের তলা একটি পথচারী চলাচলের সেতু যেখানে উপরের তলা মূলত একটি মোটরযান চলাচলের সেতু হিসাবে ব্যবহৃত হত। উপরের তলাটি ট্রাফিকের জন্য বন্ধ করা হয় যখন এর পাশে একটি নতুন সেতু নির্মাণ করা হয়, আর নিচের তলাটি পথচারী, সাইকেল এবং মোটরসাইকেলের জন্য একটি সেতু হিসেবে ব্যবহৃত হচ্ছে। ১৯৯০ সালে, সেতুর উপরের তলা ডাটারান জাম্বাতান কোটা (কোটা সেতু স্কোয়ার) নামে সর্বসাধারণের চলাচলের স্থান হিসাবে সংস্কার করা হয়।

সেতুটি মালয়েশিয়ান প্রযোজনা চলচ্চিত্র সাংকার এর জন্য এবং বিভিন্ন বিজ্ঞাপনের জন্য বিশেষ স্থান হিসাবে ব্যবহার করা হয়েছে। ২০১৯ সালে জাতীয় ঐতিহ্যবাহী স্থান হিসেবে সেতুটিকে গেজেটেড করার একটি প্রচেষ্টা শুরু হয়।

## তথ্যসূত্র


বিষয়শ্রেণী:মালয়েশিয়ার সেতু
বিষয়শ্রেণী:১৯৬০-এ সম্পন্ন সেতু
হরিপাল রেলওয়ে স্টেশন

**হরিপাল রেলওয়ে স্টেশন** হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার হরিপালে তারকেশ্বর রোডের পাশে গোপীনগরে অবস্থিত।

## ইতিহাস
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল।  ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা হরিপাল রেলওয়ে স্টেশনটিরও বৈদ্যুতীকরণ করা হয়।

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:১৮৮৫-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:১৮৮৫-এ ভারতে চালু রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিসল্লা, দৈলেখ

**বিসল্লা** পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪,২২২ জন এবং খানার সংখ্যা ছিল ৭৪৮ টি। 

## তথ্যসূত্র

বিষয়শ্রেণী:নেপালের দৈলেখ জেলার জনপদসমূহ
বিষয়শ্রেণী:নেপালের দৈলেখ জেলার ভৌগোলিক অসম্পূর্ণ
বিষয়শ্রেণী:উইকিউপাত্তে স্থানাঙ্ক আছে
ভগবতীমাঈ

**ভগবতীমাঈ** পশ্চিম-মধ্য নেপালের কর্ণালী প্রদেশের দৈলেখ জেলার একটি গ্রামীণ পৌরসভা। ২০১১ সালে নেপালের জনশুমারি অনুসারে এর জনসংখ্যা ছিল ১৮,৭৭৮ জন।

## তথ্যসূত্র

বিষয়শ্রেণী:২০১৭ সালে গঠিত নেপালের পৌরসভা
বিষয়শ্রেণী:কর্ণালী প্রদেশের গ্রামীণ পৌরসভা
বিষয়শ্রেণী:নেপালের দৈলেখ জেলার জনপদসমূহ
বিষয়শ্রেণী:নেপালের দৈলেখ জেলার ভৌগোলিক অসম্পূর্ণ
বিষয়শ্রেণী:উইকিউপাত্তে স্থানাঙ্ক আছে
অধিবংশাণুবিজ্ঞান

ডান|থাম্ব|449x449পিক্সেল|অধিবংশাণুগত কার্যপ্রণালী
জীববিজ্ঞানে **অধিবংশাণুবিজ্ঞান** (ইংরেজি Epigenetics) বলতে উত্তরাধিকার সূত্রে অর্জিত এমন সব বহির্বৈশিষ্ট্য বা ফিনোটাইপকে বোঝায়, যা ডিএনএ অনুক্রমের মধ্যে কোনও পরিবর্তন আনে না।  গ্রিক উপসর্গ "এপি" ** ( ἐπι- "বাইরে, বহিঃস্থ") অধিবংশাণুগত বৈশিষ্ট্য বলতে প্রথাগত উত্তরাধিকার সূত্রে প্রাপ্ত বৈশিষ্ট্য "ছাড়াও" কিছু "অতিরিক্ত বা বাড়তি" বৈশিষ্ট্যকে বোঝায়। 

জিন বা বংশাণুর কার্যকলাপ বা অভিব্যক্তির পরিবর্তন (বংশানুক্রম ছাড়া) বাইরের যেসব মাধ্যম দ্বারা প্রভাবান্বিত তা অধিবংশাণুবিজ্ঞানের আলোচ্য বিষয়। 

সুকেন্দ্রিক কোষের জীববিজ্ঞানে কোষ বিভাজনে অধিবংশাণুগত পরিবর্তন একটি উৎকৃষ্ট উদাহরণ। কোষের গাঠনিক পরিবর্তনের সময় মাতৃকোষ ভ্রুণে অন্য কার্যক্ষমতা বিশিষ্ট ভিন্ন ভিন্ন কোষে পরিবর্তিত হয় এবং এক পর্যায়ে এক অপরের থেকে সম্পূর্ণ ভিন্ন কোষে পরিবর্তিত হয়। অন্য কথায়, একটি একক নিষিক্ত ডিম্বাণু - ভ্রূণকোষ - মাইটসিস প্রক্রিয়ায়, বিভিন্ন ধরনের অপত্য কোষ যেমনঃ স্নায়ুকোষ, পেশী কোষ, আবরণী টিস্যু , রক্তনালী ইত্যাদিতে পরিবর্তিত হয়। আর তা সম্ভব হয় একেক ক্ষেত্রে একেক বংশাণুর অভিব্যক্তি প্রকাশের মাধ্যমে। 

## সংজ্ঞা
*এপিজিনেটিক্স* শব্দটি সমকালীন সময়ে ১৯৯০-এর দশকে উদ্ভূত হয়। তবে কয়েক বছর ধরে কিছুটা পরিবর্তিত অর্থে ব্যবহৃত হয়ে আসছে।  *এপিজিনেটিক বৈশিষ্ট্যের* ধারণার একটি সংজ্ঞা ২০০৮ সালে একটি কোল্ড স্প্রিং হারবার সভায় প্রণীত হয়েছিল। যা হলোঃ "ডিএনএ সিকুয়েন্সে বা বংশাণুক্রমে কোনও পরিবর্তন ছাড়াই ক্রোমোসোমে পরিবর্তনের ফলে "প্রতিষ্ঠিত উত্তরাধিকার সূত্রে বহনযোগ্য ফিনোটাইপ"  যদিও আলাদা সংজ্ঞায় উত্তরাধিকার সূত্রে বহনযোগ্য নয় এরূপ জিনগত বৈশিষ্ট্যসমূহও অন্তর্ভুক্ত হচ্ছে। 

## আণবিক ভিত্তি
অধিবংশাণুগত পরিবর্তন কিছু নির্দিষ্ট বংশাণুকে সক্রিয় করে, কিন্তু ডিএনএ ক্রমকে পরিবর্তিত করে না। ডিএনএর আণবিক গঠন (ক্রম নয়) অথবা সাহায্যকারী ক্রোমাটিন প্রোটিন পরিবর্তিত হয়ে সক্রিয় বা নিষ্ক্রিয়করণ করতে সক্ষম। এই প্রক্রিয়ায় কোষ বিভাজিত হয়ে বহুকোষী জীবে প্রতিটি কোষের নিজ নিজ কাজের জন্যপ্রয়োজনীয় বংশাণু শুধু প্রকাশিত হয়। অধিবংশাণুগত পরিবর্তনসমূহ কোষ বিভাজিত হলেও অপরিবর্তিত থাকে। বেশিরভাগ অধিবংশাণুগত পরিবর্তন প্রতিটি জীবের জীবদ্দশায় সংগঠিত হয়। আর তা উত্তরাধিকার সূত্রে জীবের বংশধরের মাঝে "আন্তঃপ্রজন্ম অধিবংশাণুগত উত্তরাধিকার" (ট্রান্সজেনারেশনাল এপিজিনেটি ইনহেরিটেন্স) পদ্ধতিতে প্রেষিত হয়। সর্বোপরি, ডিম্বাণু বা শুক্রাণুতে যদি কোনো বংশাণু নিষ্ক্রিয়করণ ঘটে, তা নিষিক্ত হলে পরবর্তী প্রজন্মের মাঝেও স্থানান্তরিত হওয়ার সুযোগ থেকে যায়।

অধিবংশাণুগত পদ্ধতি কয়েকটি ধাপের হতে পারে। এর মধ্যে রয়েছে প্যারামিউটেশন, বুকমার্কিং, বংশাণু নিষ্ক্রিয়করণ, এক্স - ক্রোমোজোম নিষ্ক্রিয়করণ, ডিএনএ মিথাইলেশোন, কার্সিনোজিনেসিসের ধাপ, হিস্টোন নিয়ন্ত্রণ, অপুংজনি এবং ক্লোনিং।

## তথ্যসূত্র

বিষয়শ্রেণী:আণবিক বংশাণুবিজ্ঞান
বিষয়শ্রেণী:আণবিক জীববিজ্ঞান
বিষয়শ্রেণী:বংশাণুবিজ্ঞান
বিষয়শ্রেণী:বংশাণু মানচিত্রণ
নবদ্বীপ রাজ্য সাধারণ হাসপাতাল

**নবদ্বীপ রাজ্য সাধারণ হাসপাতাল** (পূর্বনাম ***গ্যারেট হাসপাতাল***) পশ্চিমবঙ্গের নবদ্বীপে অবস্থিত একটি সরকারি হাসপাতাল। ১৮৯৭ খ্রিস্টাব্দে হাসপাতালটি স্থাপিত হয়। এখানে ব্লাড ব্যাঙ্ক পরিষেবা বর্তমান।

## ইতিহাস
১৮৯৭ খ্রিস্টাব্দে নবদ্বীপ হাসপাতাল স্থাপিত হয়।  তৎকালীন নদীয়া জেলাশাসক জে. এইচ. আর. গ্যারেট সাহেবের নামানুসারে হাসপাতালের নাম ***গ্যারেট হাসপাতাল*** রাখা হয়। নবদ্বীপাধিপতি মহারাজ ক্ষিতিশচন্দ্র রায়, নারাজোলের রাজা নরেন্দ্রলাল খাঁ এবং ভূকৈলাসের রাণী তারাসুন্দরী দেবীর অর্থসাহায্য নবদ্বীপ হাসপাতাল গড়ে ওঠে। পরবর্তীকালে নবদ্বীপ নিবাসী আনন্দময় রায়, সীতানাথ চৌধুরী, দেবেন্দ্রনাথ বাগচি, কিশোরী দাসী, রনজিৎ পাল চৌধুরী এবং ডাঃ মণিলাল কুন্ডু হাসপাতালের উন্নতিসাধনের জন্য বিশেষভাবে অর্থ সাহায্য করেন। নবদ্বীপের ব্রজকৃষ্ণ মুখোপাধ্যায় এই হাসপাতালের প্রথম অ্যাসিস্টেন্ট সার্জেন ছিলেন। হাসপাতাল প্রতিষ্ঠার পূর্বে এখানে রত্নমণি কুন্ডুর দাতব্য ঔষধলয় ছিল।

## পরিষেবা
বর্তমানে এই হাসপাতালের শয্যাসংখ্যা ১২৫। জরুরী বিভাগ ও বহির্বিভাগ যুক্ত এই নবদ্বীপ হাসপাতালে ২০১৫ খ্রিস্টাব্দের ১৪ আগস্ট ব্লাড-ব্যাঙ্ক পরিষেবার সূচনা হয়। যার ফলে নবদ্বীপ পুর এলাকা ও পঞ্চায়েত ছাড়াও নবদ্বীপ সংলগ্ন বর্ধমানের বিদ্যানগর, চাঁদপুর, শ্রীরামপুর, জাহান্নগর, ভাণ্ডারটিকুরি ও পূর্বস্থলীর কয়েক লক্ষ মানুষ উপকৃত হয়। শুরুর দিকে সকাল ৯টা থেকে দুপুর ২টো পর্যন্ত ব্লাড ব্যাঙ্ক খোলা থাকলেও পরবর্তীতে সাধারণ মানুষের চাহিদা অনুযায়ী সন্ধ্যে পর্যন্ত ব্লাড ব্যাঙ্ক খোলা থাকে।

## তথ্যসমূহ
### পাদটীকা

### তথ্যসূত্র

বিষয়শ্রেণী:নবদ্বীপ
বিষয়শ্রেণী:পশ্চিমবঙ্গের হাসপাতাল
বিষয়শ্রেণী:১৮৯৭-এ ব্রিটিশ ভারতে প্রতিষ্ঠিত
পীট

পিট  কয়লার প্রাথমিক পর্যায় বা জাত। জলাভূমি ও আর্দ্র স্থানে বেড়ে ওঠা গাছপালা, গুল্মলতা, শ্যাওলা-শৈবালের আংশিক পচন ও বিসরণের প্রক্রিয়ায় উৎপন্ন একটি গাঢ় বাদামি বা কৃষ্ণকায় অবশেষ।

সামান্য পরিমাণ অক্সিজেন বিশিষ্ট বদ্ধ পানিতে উদ্ভিদাদির পচনের ফলে এটি গঠিত হয়। পিটে আর্দ্রতামূলক উপাদান ৭৫ শতাংশের বেশি, কার্বন ৬০% ও অক্সিজেন ৩০% (আদ্রতামুক্ত অবস্থায়)। শুষ্ক অবস্থায় এটি অবাধে জ্বলে। এতে শনাক্তযোগ্য উদ্ভিজ্জ কণিকা বিদ্যমান থাকলেও মণিক নেই বললেই চলে। বাংলাদেশের বিভিন্ন এলাকায় উল্লেখযোগ্য পরিমাণ পিট মজুতের সন্ধান পাওয়া গেছে। এগুলোর মধ্যে মাদারীপুরের বাঘিয়া ও চান্দা বিল, খুলনা জেলার কোলা মৌজা, মৌলভীবাজার জেলার মৌলভীবাজার ও চাতাল বিল এবং সুনামগঞ্জ জেলার পাগলা ও চোরকাই-এর নাম উল্লেখযোগ্য। বাংলাদেশে পিট ক্ষেত্রগুলো ভূ-পৃষ্ঠে বা এর খুব কাছে বিদ্যমান।

বাংলাদেশে প্রাপ্ত পিট বাদামি থেকে ঘন বাদামি রঙের এবং আঁশময় ও নরম। এটি সংকুচিত হয় এবং শুকালে দৃঢ় ও ভঙ্গুর হয়।
বিষয়শ্রেণী:কয়লা
বিষয়শ্রেণী:পাললিক শিলা
বিষয়শ্রেণী:ধরন অনুযায়ী মৃত্তিকা
বিষয়শ্রেণী:কাঠ-বহির্ভূত বনজ দ্রব্য
বিষয়শ্রেণী:মাটি ভিত্তিক নির্মাণ সামগ্রী
বিষয়শ্রেণী:জলাভূমি
আলী মসজিদ, খাইবার

থাম্ব|298x298পিক্সেল|বর্তমানে আলী মসজিদের দুর্গ
**আলী মসজিদ** (পশতু ও উর্দুঃ علی مسجد) খাইবার গিরিপথের সবচেয়ে সংকীর্ণ জায়গা। এটি পাকিস্তানের খাইবার পাখতুনখোয়ার খাইবার জেলায় অবস্থিত। এটি ল্যান্ডি কোটাল (পেশোয়ারের পশ্চিমে) শহর থেকে প্রায় ১০ মাইল (১৬ কিলোমিটার) পূর্বে এবং ৩,১৭৪ ফুট (৯৬৭ মিটার) উচ্চতায় অবস্থিত। আলী মসজিদের কাছে খাইবার গিরিপথের প্রস্থ আগে এতই সংকীর্ণ ছিল যে দুটি সম্পূর্ণরূপে বোঝাই করা উট একে অপরকে অতিক্রম করতে পারত না, কিন্তু তারপর তা প্রসারিত করা হয়েছে।

## নামের উৎপত্তি
এটি ইসলামী নবী মুহাম্মদের চাচাতো ভাই আলীর স্মৃতিতে নামকরণ করা হয়। আলীর স্মৃতিতে এখানে একটি মসজিদ এবং একটি মাজার নির্মিত হয়েছে, যিনি স্থানীয় ঐতিহ্য অনুযায়ী এই স্থান পরিদর্শন করেছেন। এছাড়াও একটি বিশাল পাথর আছে যাতে একটি হাতের চিহ্ন রয়েছে যা আলীর হাতের চিহ্ন বলে বিশ্বাস করা হয়।

## ইতিহাস
আলী মসজিদ খাইবার গিরিপথের সবচেয়ে সংকীর্ণ বিন্দুতে অবস্থিত। এতে মুহাম্মদের চাচাতো ভাই ও জামাতা আলি ইবনে আবু তালিব (সার্কা ৬০০-৬৬১) এর একটি মাজার রয়েছে।

১৮৩৭ সালে আফগান আমির, দোস্ত মোহাম্মদ খান (১৭৯৩-১৮৬৩) কর্তৃক এই স্থানে একটি দুর্গ নির্মাণ করা হয়। মাজার এবং দুর্গটি অত্যন্ত বন্ধুর অঞ্চলে অবস্থিত।

ঊনবিংশ শতাব্দীতে ব্রিটিশরা সেখানে তাদের নিজস্ব দুর্গ স্থাপন করে, খাইবার গিরিপথের উপর একটি কৌশলগত দৃষ্টিভঙ্গি নির্দেশের জন্য। দুর্গে একটি ছোট কবরস্থান রয়েছে যেখানে দ্বিতীয় আফগান যুদ্ধে পতিত ব্রিটিশ সৈন্যদের কবর রয়েছে। উপত্যকার দেয়ালগুলোতে এখানে পরিবেশন করা রেজিমেন্টগুলোর চিহ্ন রয়েছে।

কদম ও আলী মসজিদের মধ্যবর্তী বাণিজ্যিক পথে যাওয়ার সময় মানুষ মিছিলের লাইন থেকে নেমে মাজারে দ্রুত প্রার্থনা করে নিত। সমাধিসৌধের উপরের উচ্চতায় অপ্রতিরোধ্য দুর্গ রয়েছে, যা একাধিক আক্রমণ সহ্য করেছে, এবং তার শেষ দখলের পর ব্রিটিশরা দুর্গটি পুড়িয়ে দেয়।

আলী মসজিদ অ্যাংলো-আফগান যুদ্ধের সময় যুদ্ধের অংশ ছিল। ১৮৪২ সালে প্রথম অ্যাংলো-আফগান যুদ্ধের সময়, দুর্গটিতে ব্রিটিশ দ্বারা সৈন্য সরবরাহ করা হয়। কাবুল থেকে বিপর্যয়কর পশ্চাদপসরণের সময়, কর্নেল চার্লস ওয়াইল্ডের অধীনে একটি ত্রাণ বাহিনী খাইবার গিরিপথের প্রবেশদ্বারে আকবর খানের আফগান সৈন্যদের দ্বারা অভিগ্রস্থ হয় এবং ত্রাণ বাহিনী পিছিয়ে যেতে বাধ্য হয়। সৈন্যরা আলী মসজিদ দুর্গ খালি করে জামরুদে ফিরে যেতে বাধ্য হয়। দ্বিতীয় অ্যাংলো-আফগান যুদ্ধের সময়, জেনারেল স্যার স্যামুয়েল ব্রাউনের অধীনে পেশোয়ার উপত্যকা ফিল্ড বাহিনী, ১৮৭৮ সালে কাবুলে অগ্রসর হওয়ার সময়, ফৈজ মুহাম্মদের অধীনে আফগানদের দ্বারা দখল করা এই দুর্গ দখল করে নেয়।

## তথ্যসূত্র

বিষয়শ্রেণী:খাইবার পাখতুনখাওয়ার সাংস্কৃতিক ঐতিহ্য
বিষয়শ্রেণী:পাকিস্তানের স্মৃতিস্তম্ভ ও স্মারক
ঝাবুয়া রাজ্য

**ঝাবুয়া রাজ্য**  ছিলো ব্রিটিশ শাসিত ভারতে অবস্থিত একটি ১১ তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির মালব এজেন্সিতে অবস্থিত রাজ্যগুলির মধ্যে একটি ছিলো।

রাজ্যটির সদর ও প্রশাসনিক দপ্তর ছিল ঝাবুয়া শহরে, যা বর্তমান মধ্যপ্রদেশ রাজ্যের ঝাবুয়া জেলায় অবস্থিত। রাজ্যটির অধিকাংশ বাসিন্দাই ছিল ভিল জাতির। ১৯০১ খ্রিস্টাব্দের তথ্য অনুসারে রাজ্যটির মোট বার্ষিক রাজস্বের পরিমাণ ছিল ১,১০,০০০ ভারতীয় মুদ্রা। 

## ইতিহাস
১৫৮৪ খ্রিস্টাব্দে রাজা কেশব দাস অথবা কিষান দাস ঝাবুয়া রাজ্যটির প্রতিষ্ঠা করেন। মোগল সম্রাট আকবর এই রাজ্যের শাসকদের রাজা উপাধিতে ভূষিত করেছিলেন। রাজা বাংলায় সফল অভিযান চালান এবং ঝাবুয়ার ভিল জনজাতির প্রধানকে গুজরাতে নিযুক্ত ইম্পেরিয়াল ভাইসরয়ের স্ত্রী এবং কন্যাকে হত্যা করার অপরাধে গদিচ্যুত করেন। ১৭২৪ খ্রিস্টাব্দে উদয়জী পাওয়ার ১৭২৬ খ্রিস্টাব্দ পর্যন্ত দু'বছরের জন্য দখল করেছিলেন।  পরে ইন্দোরের হোল্কারদের অধীনস্থ হয় এই রাজ্য। হোলকার মহারাজা ঝাবুয়াতে পুনরায় পুরাতন শাসকবর্গকে নিযুক্ত করেন। তিনি তাদের পার্বত্য এবং জঙ্গল আবৃত অঞ্চল গুলির দায়িত্ব দেন এবং রাজস্ব উৎপাদনের জন্য প্রাকৃতিক সম্পদ ব্যবহারের অনুমতি দেন। প্রশাসনিকভাবে হোলকার রাজাদের সরাসরি শাসিত অঞ্চলগুলি থেকে এক-চতুর্থাংশ রাজস্ব আদায়ের অনুমতি পায় ঝাবুয়া রাজ্যের পুনঃপ্রতিষ্ঠিত শাসকবর্গ। রাজ্যে বংশপরম্পরায় কুড়িটি পরিবার ছিল যারা হোলকার রাজাদের ১৫০০ এবং স্থানীয় রাজাকে ২৫০০ ভারতীয় মুদ্রায় রাজস্ব দান করতো। ১৮৭৫ খ্রিস্টাব্দে রাজ্যটির জনসংখ্যা ছিল ৫৫,০০০ জন এবং মোট রাজস্বের পরিমাণ ছিল ২২,৫০০ ভারতীয় মুদ্রা। 

ব্রিটিশ শাসন জারি হওয়ার শুরুর দিকে এটি মধ্য ভারত এজেন্সির ভোপাবর এজেন্সির অন্তর্ভুক্ত ছিল কিন্তু খ্রিস্টাব্দের পর থেকে এটিকে মালব এজেন্সির অংশীভূত করা হয়।

১৯৪৭ খ্রিস্টাব্দে ভারতের স্বাধীনতা লাভের পর এই ঝাবুয়া রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দের ১৫ই জুন এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

### শাসকবর্গ
ঝাবুয়া দেশীয় রাজ্যের শাসক ছিলেন রাঠোর রাজপুত, তারা হিস হাইনেস রাজাসাহেব উপাধিতে ভূষিত হতেন।

#### রাজা

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৫৮৪-এ ভারতে প্রতিষ্ঠিত
বিষয়শ্রেণী:রাজপুত
বিষয়শ্রেণী:১৯৪৮-এ ভারতে বিলুপ্ত
সীতামউ রাজ্য

**সীতামউ জেলা**  ছিলো ব্রিটিশ শাসিত ভারতে অবস্থিত একটি ২১ তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির মালব এজেন্সিতে অবস্থিত রাজ্যগুলির মধ্যে একটি ছিলো। রাজ্যটির সদর ও প্রশাসনিক দপ্তর ছিল সীতামউ শহরে, যা বর্তমান মধ্যপ্রদেশ রাজ্যের মান্দসৌর জেলায় অবস্থিত। রাজ্যটি মোট ৩৫০ বর্গমাইল ক্ষেত্রফল জুড়ে বিস্তৃত ছিল এবং এটির বার্ষিক গড় রাজস্বের পরিমাণ ছিল ১,৩০,০০০ ভারতীয় মুদ্রা।

## ইতিহাস
রাজা কেশব দাস ১৭০১ খ্রিস্টাব্দে সীতামউ রাজ্যের পত্তন ঘটান৷ রাজ্যের রাজার সৈন্যবলে ছিলো ৪০ টি অশ্বারোহী বাহিনী, ১২৫ টি পদচালিত সেনা এবং ছয়টি বন্দুক ব্যবহারের অধিকার৷ 

### শাসকবর্গ
এই রাজ্যের শাসকগণ ছিলেন রৎলাম রাজ্যে প্রতিষ্ঠাতা রতন সিংয়ের উত্তরসূরী৷ তারা রতনাবত রাঠোর রাজপুত নামে পরিচিত ছিলেন৷ ১৮৮৫ খ্রিস্টাব্দে তারা ব্রিটিশদের থেকে হিস হাইনেস উপাধি গ্রহণ করেন৷

#### রাজা
* ১৭০১ – ১৭৪৮                কেশব দাস 
* ১৭৪৮ – ১৭৫২                গজ সিং 
* ১৭৫২ – ১৮০২                ফতে সিং
* ১৮০২ – ১৮৬৭                প্রথম রাজারাম সিং
* ১৮৬৭ – ২৮ মে ১৮৮৫         ভবানী সিং
* ৮ ডিসেম্বর ১৮৮৫ – ১৮৯৯        হিস হাইনেস বাহাদুর সিং
* ১৮৯৯ – ৯ মে ১৯০০        হিস হাইনেস শার্দুল সিং 
* ১১ মে ১৯০০ – ১৫ আগস্ট ১৯৪৭  হিস হাইনেস দ্বিতীয় রাজারাম সিং (১১ ডিসেম্বর ১৯১১ স্যার দ্বিতীয় রাজারাম সিং)

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৭০১-এ ভারতে প্রতিষ্ঠিত
বিষয়শ্রেণী:ভারতের দেশীয় রাজ্য
বিষয়শ্রেণী:রাজপুত
বিষয়শ্রেণী:মান্দসুর জেলা
বিষয়শ্রেণী:১৯৪৮-এ ভারতে বিলুপ্ত
বিষয়শ্রেণী:১৭০১-এ প্রতিষ্ঠিত রাষ্ট্র ও অঞ্চল
পিপলোড়া রাজ্য

**পিপলোড়া রাজ্য**  ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির মালব এজেন্সিতে অবস্থিত রাজ্যগুলির মধ্যে একটি ছিলো।

রাজ্যটির সদর ও প্রশাসনিক দপ্তর ছিল পিপলোদা শহরে, যা বর্তমান মধ্যপ্রদেশ রাজ্যের রৎলাম জেলায় অবস্থিত। রাজ্যটি ১৫৫ বর্গ কিলোমিটার অঞ্চল জুড়ে বিস্তৃত ছিল।

## ইতিহাস
পিপলোড়ার ঠাকুর শাসকরা ছিলেন দোদিয়া রাজপুত, তাদের মূল বাসস্থান কাথিয়াবাড় অঞ্চলে৷ তাদেরই কোনো উত্তরসূরী তথা রাজ্যের রাজপরিবারের পূর্বসূরী কালুজী ১২৮৫ খ্রিষ্টাব্দে কাথিয়াবাড় থেকে মালব অঞ্চলে আসেন ও সবলগড় দুর্গ দখল করেন৷ কালুজীর ষষ্ঠ সন্তান শার্দুল সিং রাজ্য বিস্তারের প্রতি নজর দেন এবং পিপলোড়া গ্রাম প্রতিষ্ঠা করেন৷ মালব অঞ্চলে মারাঠাদের উত্থানের সময়ে পিপলোড়ার আয়তন বিপুল হারে হ্রাস প্রাপ্ত হয় এবং বাকী অংশ আমির খান পিণ্ডারীর সামন্ত রাজ্যে পরিণত হতে বাধ্য হন৷ মান্দসৌরের চুক্তি অনুসারে পিপলোড়া উপকৃত হয় এবং পার্শ্ববর্তী জাওরা দেশীয় রাজ্যে পরিণত হয়৷ রাজ্যের ঠাকুরেরা জাওরার নবাবের নিকট বার্ষিক ২৮,০০০ ভারতীয় মুদ্রা রাজস্ব দানের বিনিময়ে তাদের নিজেদের অঞ্চল শাসন করার অধিকার পান৷ সিপাহী বিদ্রোহের সময়ে পিপলোড়ার শাসকরা তাদের নিজস্ব সেনা মান্দসৌরে প্রেরণ করে ব্রিটিশ সরকারকে সহায়তা করেন৷ ১৯০১ খ্রিস্টাব্দে ২৮ টি গ্রাম সংবলিত পিপলোড়া রাজ্যটির জনসংখ্যা ছিলো ১১,৪৪১ জন এবং রাজস্বের পরিমাণ ছিলো ৯৫,০০০ ভারতীয় মুদ্রা৷  ১৯৪৭ খ্রিস্টাব্দে ভারতের স্বাধীনতা লাভের পর এই পিপলোড়া রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দের ১৫ই জুন এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

### শাসকবর্গ
পিপলোড়া দেশীয় রাজ্যের শাসকগণ ঠাকুর উপাধিতে ভূষিত হতেন৷
#### ঠাকুর
* .... - ....                সদল সিং
* ১৮২০ - ১৮..                পৃথ্বী সিং
* ১৮.. - ১৮..                উমেদ সিং
* ১৮.. - ১২ নভেম্বর ১৮৬৩        ওঙ্কার সিং
* ৩০ নভেম্বর ১৮৬৩ – ২৬ অক্টোবর ১৮৮৮  দুলাল সিং
* ৮ নভেম্বর ১৮৮৮ - ৪ নভেম্বর ১৯১৯  কেশরী সিং
* ৫ নভেম্বর ১৯১৯ - ১৯৩৬         মঙ্গল সিং
* ১৯৩৬ - ১৫ জুন ১৯৪৮         রঘুরাজ সিং

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৫৪৭-এ ভারতে প্রতিষ্ঠিত
বিষয়শ্রেণী:১৯৪৮-এ ভারতে বিলুপ্ত
বাপু জাদুঘর, বিজয়ওয়াড়া

**বাপু জাদুঘর** (পূর্বতন: ভিক্টোরিয়া জুবিলি জাদুঘর) হল একটি প্রত্নতাত্ত্বিক জাদুঘর যা ভারতের অন্ধ্র প্রদেশ এর বিজয়ওয়াড়ার এম জি রোডে অবস্থিত৷ প্রখ্যাত চলচ্চিত্র পরিচালক, চিত্রকর, কার্টুনিস্ট এবং লেখক বাপুর স্মৃতিতে এটির নামকরণ করা হয়েছে। ভারতীয় পুরাতত্ত্ব সর্বেক্ষণ দ্বারা জাদুঘরটি রক্ষণাবেক্ষণ করা হয় এবং এখানে  হিন্দু এবং বৌদ্ধ ধর্মের  প্রতীকগুলির ভাস্কর্য, চিত্র এবং নিদর্শনগুলির বিশাল সংগ্রহ রয়েছে, যার মধ্যে কয়েকটি দ্বিতীয় এবং তৃতীয় শতাব্দী সমকালীন পুরানো। দালানের কাঠামোটি ইন্দো-ইউরোপীয় স্থাপত্যে শৈলীর এবং এটি একশো বছরেরও বেশি পুরানো।

200px|থাম্ব|right|বাপু জাদুঘর

200px|থাম্ব|right|বাপু জাদুঘরে নাজভিদ জমিদারের মূর্তি৷

## ইতিহাস
১৮৮৭ সালে রানী ভিক্টোরিয়ার সুবর্ণজয়ন্তী উদযাপনের অংশ হিসাবে এই সংগ্রহশালাটি তৈরি করা হয়েছিল। ১৮৮৭ সালের ২৭ শে জুন কৃষ্ণা জেলার জেলাশাসক রবার্ট সিওয়েল এটির ভিত্তি প্রস্তর স্থাপন করেছিলেন। ১৯২১ সালে শ্রী পিংগালি ভেঙ্কাইয়া এই স্থানে গান্ধীজীকে  ত্রি-বর্ণের পতাকা উপহার দিয়েছিলেন৷ জাদুঘরটি প্রথমদিকে শিল্প প্রদর্শনী ছিল। ১৯৬২ সালে অন্ধ্র প্রদেশ সরকারের প্রত্নতত্ত্ব এবং জাদুঘর বিভাগের পৃষ্ঠপোষকতায় এটিকে প্রত্নতাত্ত্বিক যাদুঘরে রূপান্তরিত হয়েছিল। 

## চিত্র ও নিদর্শনসমূহ
জাদুঘরে ঐতিহাসিক গ্যালারী, পাথর খোদাই করা শিলালিপি, মুদ্রা, তরোয়াল, বর্ম, ঢাল, অস্ত্র, অলঙ্কার ইত্যাদি রয়েছে, যা রাজারা ব্যবহার করতেন। আল্লুরুর সাদা চুনাপাথরের এক দণ্ডায়মান গৌতম বুদ্ধ (তৃতীয় – চতুর্থ শতাব্দী), মহিষাসুরকে হত্যায় রত অবস্থায় দেবী দুর্গা ও ভগবান শিবের মূর্তি (দ্বিতীয় শতাব্দীর) এই জাদুঘরে রাখা আছে।

## তথ্যসূত্র

বিষয়শ্রেণী:জাদুঘর
বিষয়শ্রেণী:ভারতের জাদুঘর
বিষয়শ্রেণী:১৮৮৭-এ ভারতে প্রতিষ্ঠিত
বিষয়শ্রেণী:১৮৮৭-এ প্রতিষ্ঠিত জাদুঘর
বিষয়শ্রেণী:ভারতের প্রত্নতাত্ত্বিক জাদুঘর
আল দা'আসা

**আল দা'আসা** () কাতারের পশ্চিম উপকূলে অবস্থিত একটি প্রত্নতাত্ত্বিক স্থান। এটি কাতারে উবাইদ যুগের সবচেয়ে বড় নিদর্শন। ১৯৬১ সালে একদল ডেনীয় এই প্রত্নস্থলটি আবিষ্কার করেন।

ধারণা করা হয় যে, একদল মৎস্য শিকারীরা বছরের একটি নির্দিষ্ট সময় স্থানটিতে বসবাস করত যারা নিয়মিত পরিদর্শন করত। ঘটনাস্থলে প্রাপ্ত চাঁছনি, ছেদনী, ব্লেড এবং তীরের ফলা প্রভৃতি ধারালো সরঞ্জাম এবং মাছ প্রক্রিয়াজাতকরণে ব্যবহৃত প্রায় ষাটটি চুল্লীই এর প্রমাণ। এছাড়াও, আগুনের গর্তগুলোতে উবাইদ যুগের বেশ কিছু রঙিন মৃৎপাত্রের টুকরো এবং একটি কার্নেলিয়ানের গুটি পাওয়া গেছে, যা থেকে ধারণা করা হয় যে, বিদেশের সাথেও তাদের যোগাযোগ ছিল।

১৯০০ এর দশকের মাঝামাঝিতে জাবালে দুখানের উত্তরে তেল আবিষ্কৃত হলে দুখান তেল ক্ষেত্রের কর্মীদের জন্য অবকাঠামো ও পরিষেবা সরবরাহ করতে শিল্প শহর দুখান তৈরি করা হয়েছিল। দুখানে নিযুক্ত তেল শ্রমিকদের জন্য আল দা'আসায় একটি গ্রাম প্রতিষ্ঠিত হয়েছিল।

## নামকরণ
কাতারের পৌরসভা ও পরিবেশ মন্ত্রণালয়ের তথ্য অনুসারে আরবি ভাষায় *দা'আসা* শব্দটি ফুটপাথ বোঝাতে ব্যবহৃত হয়। স্থানটিতে প্রাচীন পায়ে হাঁটার পথ পাওয়া গিয়েছে বলে এর নামকরণ করা হয়েছে *আল দা'আসা*।

## প্রত্নতত্ত্ব
### আবিষ্কার
১৯৬০ থেকে ১৯৬৪ সাল পর্যন্ত কাতারের বিভিন্ন স্থানে ডেনিশ প্রত্নতত্ত্ববিদ হোলার ক্যাপেলের নেতৃত্বে খনন কার্য পরিচালনা করা হয়। এই স্থানগুলোর মধ্যে আল দা'আসা ছিল সবচেয়ে বড়। এটি ১৯৬১ সালে আবিষ্কৃত হয়। বিস্তারিত গবেষণার জন্য সেখান থেকে বেশ কয়েকটি পোড়া মাটির দ্রব্য সংগ্রহ করা হয়। এর কিছুদিনের মধ্যেই একটি ব্রিটিশ খননকারী দল স্থানটির সন্ধান পায়। তারা পোড়ামাটির জিনিসগুলোকে উবাইদ যুগে তৈরি বলে চিহ্নিত করেন।

### খনন
হোলার ক্যাপেলের নেতৃত্বে ১৯৬১ সালের খননকার্যের পর ১৯৭৮ সালে বেট্রিস ডি কার্ডির নেতৃত্বে একটি দল প্রত্নস্থলটিতে আরেকবার খননকার্য পরিচালনা করে।

প্রথম খননকালে স্থানটিতে কোয়ার্ন পাথরের টুকরো, চুল্লী এবং উবাইদ মৃৎশিল্পের নিদর্শন পাওয়া গিয়েছে। এছাড়াও সেখানে একটি কার্নেলিয়ানের গুটি এবং লাল রঙের অ-উবাইদ মাটির পাত্রের তিনটি টুকরা পাওয়া যায়। মৃৎপাত্রটি আরব উপকূলে নির্মিত বলে মনে করা হয়।

### পেশা
আল দা'আসায় উর অঞ্চলের জেলে ও বণিকগণ বসবাস করতেন বলে মনে করা হয়। সেখান থেকে আবিষ্কৃত পাথরের হাতিয়ারগুলো উবাইদ সময়কালে আরবের অন্যত্র ব্যবহৃত সরঞ্জামগুলোর অনুরূপ। কিন্তু দক্ষিণ মেসোপটেমিয়ায় ব্যবহৃত সরঞ্জামগুলোর সাথে এর খুব একটা মিল নেই।

খননকারীরা সেখানে বেশ কিছু পোস্টহোল লক্ষ্য করেছিলেন, যা চুল্লীর কাজে ব্যবহৃত হত। এই চুল্লীর সংখ্যা দেখে অনুমান করা হয় যে, পেশাগত সময়কালে এখানে গণ ক্রিয়াকলাপ পরিচালনার জন্য বেশ একটি বড় জনসমাগম হত, যাতে প্রতিটি পরিবার আলাদা আলাদা অগ্নিকুণ্ডে রান্না করত। আবার এমনও হতে পারে যে, প্রচুর পরিমাণে মাছ শুকানো ও প্রক্রিয়াজাতকরণের জন্য এই চুল্লীগুলো তৈরি করা হয়েছিল।

## সাম্প্রতিক ইতিহাস
১৯৫৬ সালে দুখান শিল্প নগরীতে নিযুক্ত তেল শ্রমিকদের আবাসনের জন্য সেখানে একটি গ্রাম প্রতিষ্ঠা করা হয়েছিল। ১৯৯০ সালে সেখানে প্রায় ৭০টি পরিবার ছিল। তেল শিল্প ছাড়াও গ্রামটির কিছু বাসিন্দা মাছ ধরে সেগুলো দোহায় বিক্রি করে জীবিকা নির্বাহ করেন।

## তথ্যসূত্র

বিষয়শ্রেণী:কাতারের প্রত্নতাত্ত্বিক স্থান
বিষয়শ্রেণী:আল-শাহানিয়া
বিষয়শ্রেণী:উবাইদ যুগ
জনন মাতৃকোষ

থাম্ব|''প্রজনন চক্র (Epulopiscium fishelsoni)''
**জনন মাতৃকোষ** হল এক প্রকার কোষ যা মিয়োসিস প্রক্রিয়ার মাধ্যমে গ্যামেটে আলাদা হয়। মিয়োসিসের মাধ্যমে, ডিপ্লোয়েড জনন মাতৃকোষ চারটি জিনগতভাবে পৃথক হ্যাপ্লয়েড গ্যামেটে বিভক্ত হয়। মায়োটিক কোষ চক্রের মাধ্যমে জনন মাতৃকোষের নিয়ন্ত্রণ বিভিন্ন জীবের মধ্যে পরিবর্তিত হয়।

## ঈস্ট
মায়োসিসের প্রক্রিয়াটি ঈস্টের মতো মডেল জীবগুলিতে ব্যাপকভাবে গবেষণা করা হয়েছে।   এর কারণে, মায়োটিক কোষ চক্রের মাধ্যমে যেভাবে জনন মাতৃকোষ নিয়ন্ত্রিত হয় তা এই গোষ্ঠীর জীবে ভালভাবে বোঝা যায়। মায়োসিসের মধ্য দিয়ে চলছে এমন একটি ঈস্টের জনন মাতৃকোষের কোষ চক্রটি সম্পূর্ণ করার জন্য অবশ্যই বেশ কয়েকটি চেকপয়েন্টগুলিতে পার করতে হবে।   যদি কোনও জনন মাতৃকোষ বিভাজিত হয় এবং এই বিভাজনের ফলে কোনও মিউট্যান্ট কোষ তৈরি হয়, মিউট্যান্ট কোষটি অ্যাপটোসিস ঘটবে এবং তাই চক্রটি সম্পূর্ণ করবে না।

## প্রাণী
প্রাণীর মায়োটিক কোষ চক্রটি অনেকটা ঈস্টের মতো।পশুর মায়োটিক কোষ চক্রের চেকপয়েন্টগুলি মিউট্যান্ট জনন মাতৃকোষকে চক্রের মধ্যে আরও অগ্রসর হতে বিরত রাখতে সাহায্য করে।  ঈস্টের জনন মাতৃকোষের মতো, যদি কোনও প্রাণীর জনন মাতৃকোষ একটি মিউট্যান্ট কোষে বিভাজিত হয় তবে কোষটির অ্যাপোপটোসিস সংঘটিত হবে।

## উদ্ভিদ
উদ্ভিদের মধ্যে মায়োটিক কোষ চক্রটি ঈস্ট এবং প্রাণীর কোষ থেকে খুব আলাদা। উদ্ভিদ গবেষণাগুলিতে, পরিব্যাপ্তিগুলি চিহ্নিত করা হয়েছে যা মায়োসাইট ক্রিয়া বা মায়োসিস প্রক্রিয়াটিকে প্রভাবিত করে। বেশিরভাগ মায়োটিক মিউট্যান্ট উদ্ভিদ কোষগুলি মায়োটিক কোষ চক্র সম্পূর্ণ করে এবং অস্বাভাবিক মাইক্রোস্পোর তৈরি করে। দেখা যায় যে উদ্ভিদ জনন মাতৃকোষগুলি মায়োটিক কোষ চক্রের মধ্যে কোনও চেকপয়েন্টে যায় না এবং এইভাবে, কোনও ত্রুটি ছাড়াই চক্রের মধ্য দিয়ে অগ্রসর হতে পারে। অস্বাভাবিক মাইক্রোস্পোরগুলি গবেষণা করে, মায়োটিক কোষ চক্রের মাধ্যমে উদ্ভিদ জনন মাতৃকোষের অগ্রগতি আরও তদন্ত করা যেতে পারে।

## স্তন্যপায়ী প্রাণীদের বন্ধ্যাত্ব
স্তন্যপায়ী প্রাণীদের মধ্যে মায়োসিস গবেষণা মানব বন্ধ্যাত্ব বোঝার ক্ষেত্রে গুরুত্বপূর্ণ ভূমিকা পালন করে। মায়োসিসের মৌলিক প্রকৃতির কারণে মিয়োসিস গবেষণা স্তন্যপায়ী জনগোষ্ঠীর মধ্যে  সীমাবদ্ধ।  স্তন্যপায়ী মায়োসিস গবেষণা করার জন্য, একটি কালচার পদ্ধতি চিহ্নিত করা দরকার যা এই প্রক্রিয়াটিকে একটি মাইক্রোস্কোপের নীচে সরাসরি পর্যবেক্ষণ করতে দেয়। স্তন্যপায়ী মায়োসিস সরাসরি দেখে, পরিব্যাপ্ত জনন মাতৃকোষের আচরণ পর্যবেক্ষণ করা যায় যা সম্ভবত নির্দিষ্ট জীবের মধ্যে বন্ধ্যাত্বকে আপস করতে পারে। তবে জনন মাতৃকোষের আকার এবং স্বল্পতার কারণে,এই কোষগুলির নমুনা সংগ্রহ করা কঠিন হয়ে ওঠে এবং বর্তমানে তা নিয়ে গবেষণা চলছে। 

## তথ্যসূত্র

বিষয়শ্রেণী:কোষ চক্র
আলিরাজপুর রাজ্য

**আলিরাজপুর রাজ্য**  ছিলো ব্রিটিশ শাসিত ভারতে অবস্থিত একটি ১১ তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাবর এজেন্সিতে অবস্থিত রাজ্যগুলির মধ্যে একটি ছিলো। রাজ্যটির সদর ও প্রশাসনিক দপ্তর ছিল আলিরাজপুর শহরে, যা বর্তমান মধ্যপ্রদেশ রাজ্যের আলিরাজপুর জেলায় অবস্থিত। রাজ্যটি ২,১৬৫ বর্গ কিলোমিটার ক্ষেত্রফল জুড়ে বিস্তৃত এবং ১৯০১ খ্রিস্টাব্দে রাজ্যটির জনসংখ্যা ছিলো ৫০,১৮৫ জন৷ ঐ বছরই রাজ্যটির গড় রাজস্বের পরিমাণ ছিলো ১,০০,০০০ ভারতীয় মুদ্রা৷

## ইতিহাস
আলিরাজপুর রাজ্যের প্রারম্ভিক ইতিহাস অস্পষ্ট হলেও ধারণা করা হয় আনন্দ দেও বা উদে দেও এই রাজ্য প্রতিষ্ঠা করেছিলেন৷ রাজ্যটির নাম এসেছে আলি দুর্গ এবং রাজধানী রাজপুরের নাম একত্রিত করে৷ আলিরাজপুরের শাসকরা নিজেদের যোধপুর রাজ পরিবারের বংশজ রাঠোর বলে দাবী করলেও যোধপুরের মহারাণা তা মান্যতা দিতে নারাজ৷ ১৮১৮ খ্রিস্টাব্দে রাজ্যটি ব্রিটিশ করদ রাজ্যে পরিণত হয়৷  আলিরাজপুরের শেষ রাজা সুরেন্দ্র সিং ছিলেন ১৯৮০ খ্রিস্টাব্দে ফ্রান্সে নিযুক্ত ভারতের রাষ্ট্রদূত৷ ১৯৪৭ খ্রিস্টাব্দে ভারতের স্বাধীনতা লাভের পর এই আলিরাজপুর রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৫০ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

পূর্বতন রাজ্যটির পতাকায় ছিলো একান্ত এক বারটি লাল ও সাদা অনুভূমিক ডোরাকাটা দাগ৷ আবার রাজার ব্যক্তিগত ব্যবহারে পাঁচটি ভিন্ন ভিন্ন রঙ বিশিষ্ট পাতার ব্যবহার ছিলো৷　

### শাসকবর্গ
আলিরাজপুর দেশীয় রাজ্যের শাসকগণ ছিলেন হিন্দু রাঠোর রাজপুত৷ ১৯১১ খ্রিস্টাব্দে তারা রাজা উপাধি পান৷ 
#### রাণা
* ১৪৩৭ - ১৪৪০ আনন্দ দেও
* ১৪৪০ - .... প্রতাপ দেও
* .... - .... চঞ্চল দেও
* .... - .... গুগল দেও
* .... - .... বচ্ছরাজ দেও
* .... - .... দীপ দেও
* .... - .... প্রথম পাহাড় দেও
* .... - .... উদয় দেও
* .... - ১৭৬৫ দ্বিতীয় পাহাড় দেও
* ১৭৬৫ - ১৮১৮ প্রথম প্রতাপ সিং
* ১৮১৮ মুশাফির মেকরান
* ১৮১৮ - ১৭ মার্চ ১৮৬২ যশবন্ত সিং
* ১৮১৮ - ১৮৩৯ মুশাফির মেকরান - ব্যবস্থাপক
* ১৮৬২ - ১৮৬৯ গঙ্গ দেও
* ১৮৬৯ - ২৯ অক্টোবর ১৮৮১ রূপ দেও
* ১৮৬৯ - ১৮৭৩ মহম্মদ নজফ খান -অধীক্ষক
* ১৮৮১ - ১৬ আগস্ট ১৮৯০ বিজয় সিং
* ১৬ আগস্ত ১৮৯০ – ১৪ ফেব্রুয়ারি ১৮৯১ পদশূণ্য
* ১৪ ফেব্রুয়ারি ১৮৯১ - ১৯১১ দ্বিতীয় প্রতাপ সিং

#### রাজা
* ১৯১১ - ১৯৪১ দ্বিতীয় প্রতাপ সিং (৩ জুন ১৯৩৩ থেকে স্যার দ্বিতীয় প্রতাপ সিং)
* ১৯৪১ - ২৩ অক্টোবর ১৯৪১ ফতে সিং
* ২৩ অক্টোবর ১৯৪১ – ১৫ আগস্ট ১৯৪৭ সুরেন্দ্র সিং
* ২৩ অক্টোবর ১৯৪১ – ১৫ আগস্ট ১৯৪৭ স্যার প্রতাপ সিং

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:১৫শ শতাব্দীতে ভারতে প্রতিষ্ঠিত
বিষয়শ্রেণী:আলিরাজপুর জেলা
বিষয়শ্রেণী:রাজপুত
বিষয়শ্রেণী:১৯৪৮-এ ভারতে বিলুপ্ত
সাহেব চট্টোপাধ্যায়

**সাহেব চট্টোপাধ্যায়** একজন ভারতীয় বাঙালি অভিনেতা। তিনি অভিনয় এবং গানের জন্য, বিশেষত রবীন্দ্রনাথ ঠাকুরের গান বা রবীন্দ্র সংগীত, এবং বাংলার বিভিন্ন সিনেমাতে অভিনয়ের জন্য সর্বাধিক পরিচিত। তিনি জি বাংলায় সম্প্রচারিত *[[গোয়েন্দা গিন্নি]]* ধারাবাহিকে ডা. পরিমাল মিত্রের চরিত্রে,  স্টার জলসায় সম্প্রচারিত *পটল কুমার গানওয়ালা* ধারাবাহিকে সংগীতশিল্পী সুজন কুমার চরিত্রে অভিনয় করেছেন।

## চলচ্চিত্রের তালিকা

### চলচ্চিত্র

### ওয়েব ধারাবাহিক

## তথ্যসূত্র

## বহিঃসংযোগ
* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেতা
বিষয়শ্রেণী:ভারতীয় নেপথ্য গায়ক
বিষয়শ্রেণী:কলকাতার সঙ্গীতশিল্পী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:২১শ শতাব্দীর ভারতীয় অভিনেতা
কোরিয়ান ব্রডকাস্টিং সিস্টেম

**কোরিয়ান ব্রডকাস্টিং সিস্টেম** (, ; এছাড়াও **কেবিএস** নামে পরিচিত) হলো দক্ষিণ কোরিয়ার পাবলিক সম্প্রচারক। এটি ১৯২৭ সালে প্রতিষ্ঠিত হয়েছিল এবং এটি দক্ষিণ কোরিয়ার বৃহত্তম টেলিভিশন নেটওয়ার্কগুলোর মধ্যে অন্যতম হিসাবে রেডিও, টেলিভিশন এবং অনলাইন পরিষেবা পরিচালনা করে।

## তথ্যসূত্র

বিষয়শ্রেণী:দক্ষিণ কোরিয়ার টেলিভিশন চ্যানেল
বিষয়শ্রেণী:গণমাধ্যম কোম্পানি
বিষয়শ্রেণী:জনসাধারণের অর্থায়নে পরিচালিত সম্প্রচারক
বিষয়শ্রেণী:কোরীয় ভাষার টেলিভিশন স্টেশন
বিষয়শ্রেণী:দক্ষিণ কোরিয়ার কোম্পানি
বিষয়শ্রেণী:দক্ষিণ কোরিয়ার গণমাধ্যম কোম্পানি
এ এস এম সোলায়মান

**এ এস এম সোলায়মান** পূর্ব পাকিস্তানের প্রতিনিধি হিসেবে পাকিস্তানের চতুর্থ জাতীয় পরিষদের সদস্য ছিলেন। পরবর্তীতে তিনি বাংলাদেশ জাতীয়তাবাদী দলের একজন রাজনীতিবিদ হিসেবে ঢাকা-৩০ আসনের সংসদ সদস্য হন।

## জীবনী
সোলায়মানের জন্ম ২৫ জানুয়ারি ১৯২৬ সালে। তিনি ঢাকা বিশ্ববিদ্যালয় থেকে স্নাতক অর্জন করেন। তিনি ১৯৪৬ সালে রাজনৈতিক জীবন শুরু করেন। ১৯৪৭ সালে শ্রমিক আন্দোলনে অংশগ্রহণ করার পর ১৯৫৪ সালে তিনি কৃষক শ্রমিক পার্টির যুগ্ম সম্পাদক হয়েছিলেন। এরপর ১৯৫৬ সালে তিনি দলটির সাধারণ সম্পাদক নির্বাচিত হয়েছিলেন। সেই সাল থেকে চার বছর পর্যন্ত তিনি "*আওয়াজ*" নামক একটি সাপ্তাহিক সংবাদপত্রের সম্পাদক ছিলেন। ১৯৬৫ সালে ঢাকা-৬ আসনে তিনি পাকিস্তানের চতুর্থ জাতীয় পরিষদের সদস্য নির্বাচিত হন। একই বছরে তিনি নিখিল পাকিস্তান কনফেডারেশন অব লেবারের সহ-সভাপতি হয়েছিলেন। সোলায়মান ১৯৬৫ থেকে ১৯৬৯ সাল পর্যন্ত পাকিস্তান জাতীয় পরিষদের প্রধান হুইপ হিসেবে দায়িত্ব পালন করেন। ১৯৬৬ সালের পরে নিউক্লিয়াস সংগঠনের পক্ষ থেকে পূর্ব পাকিস্তান স্বাধীন করার জন্য তাকে রাজনৈতিক নেতা হওয়ার প্রস্তাব দেওয়া হয়েছিল। ১৯৬৯ সালে তিনি কৃষক শ্রমিক পার্টির সভাপতি হিসেবে দায়িত্বপ্রাপ্ত হয়েছিলেন। পরবর্তী বছর তাকে পাকিস্তান সরকার পরিবার পরিকল্পনা পরিষদের সদস্য ঘোষণা করেছিল। তিনি ১৯৭১ সালে বাংলাদেশের স্বাধীনতার বিরোধিতা করেছিলেন ও মুক্তিযুদ্ধের সময় পাকিস্তানকে সমর্থন করেছিলেন। তখন তিনি পূর্ব পাকিস্তান কেন্দ্রীয় শান্তি কমিটির সদস্য হন। ১৭ সেপ্টেম্বর ১৯৭১ সালে তাকে পূর্ব পাকিস্তানের শ্রম ও সমাজকল্যাণ মন্ত্রী করা হয়। বাংলাদেশের স্বাধীনতার পর ২৪ ডিসেম্বর ১৯৭১ সালে যুদ্ধের সময় পাকিস্তানকে সহযোগিতা করার জন্য বাংলাদেশ সরকার তাকে গ্রেফতার করেছিল। ৩০ নভেম্বর ১৯৭৩ সালে বাংলাদেশ সরকার মন্ত্রিসভার আটক সদস্যদের প্রতি সাধারণ ক্ষমা ঘোষণা করায় তিনি মুক্তি পেয়েছিলেন। ১৯৭৯ সালের নির্বাচনে সোলায়মান বাংলাদেশ জাতীয়তাবাদী দলের প্রার্থী হিসেবে ঢাকা-৩০ আসন থেকে বাংলাদেশের জাতীয় সংসদ সদস্য নির্বাচিত হন। ১৯৮৪ সালের দিকে তিনি ইসলামী যুক্তফ্রন্ট নামক একটি রাজনৈতিক জোটের নেতৃত্বে ছিলেন। তিনি ১৯৯৬ সালের পরে জাতীয় গণতান্ত্রিক জোটের চেয়ারম্যান হয়েছিলেন। ৪ ডিসেম্বর ১৯৯৭ সালে ঢাকার শহীদ সোহরাওয়ার্দী মেডিকেল কলেজে তিনি মৃত্যুবরণ করেন। তাকে শহীদ বুদ্ধিজীবী কবরস্থানে দাফন করার সিদ্ধান্ত নেওয়া হয়েছিল। কিন্তু সোলায়মান বাংলাদেশের স্বাধীনতার বিরোধিতা করেছিলেন বলে মুক্তিযোদ্ধা সংসদ, একাত্তরের ঘাতক দালাল নির্মূল কমিটি ও প্রজন্ম ৭১ এই সিদ্ধান্তের বিরোধিতা করে। পরে তাকে নারায়ণগঞ্জ জেলার সোনারগাঁও উপজেলায় দাফন করা হয়। তার দুই স্ত্রী ও চার সন্তান ছিল।

## তথ্যসূত্র

বিষয়শ্রেণী:১৯২৬-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:বাংলাদেশী সংবাদপত্র সম্পাদক
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
বিষয়শ্রেণী:কৃষক শ্রমিক পার্টির রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
এম এ সাত্তার

**এম এ সাত্তার** বাংলাদেশ জাতীয়তাবাদী দলের রাজনীতিবিদ যিনি তৎকালীন ঢাকা-৩১ আসনের সংসদ সদস্য ছিলেন।

## রাজনৈতিক জীবন
এম এ সাত্তার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-৩১ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
আকতার মিয়া

**আকতার উদ্দিন মিয়া** যিনি **আকতার মিয়া** নামে পরিচিত ছিলেন। (১০ সেপ্টেম্বর ১৯২০-২৮ সেপ্টেম্বর ১৯৮৪) বাংলাদেশী রাজনীতিবিদ যিনি তৎকালীন ফরিদপুর-৮ আসনের সংসদ সদস্য ছিলেন। ২০২৩ সালে বাংলাদেশ সরকার তাকে মরণোত্তর একুশে পদকের জন্য মনোনীত করেন।

## জন্ম ও প্রাথমিক জীবন
আকতার উদ্দিন মিয়া ১০ সেপ্টেম্বর ১৯২০ সালে গোপালগঞ্জের কাশিয়ানীর রাতইল ইউনিয়নের ঘোনাপাড়া গ্রামে জন্মগ্রহণ করেন। তিনি ১৯৩৮ সালে এন্ট্রাস পরীক্ষায় পাস করেন। তিনি ব্রিটিশ আর্মিতে যোগ দিয়ে দ্বিতীয় বিশ্বযুদ্ধে অংশগ্রহণ করেন। ১৯৪৭ সালে মোক্তারি পাস করে গোপালগঞ্জ কোর্টে আইন ব্যবসা শুরু করেন।

## রাজনৈতিক জীবন
আকতার মিয়া গোপালগঞ্জ মহাকুমা আওয়ামী লীগের সাবেক সভাপতি ছিলেন। তিনি ১৯৭০ সালের নির্বাচনে কাশিয়ানী আসন থেকে আসন থেকে পাকিস্তান জাতীয় পরিষদ সদস্য নির্বাচিত হন। তিনি ৬ দফা ও ১১ দফা আন্দোলনের সক্রিয় ভূমিকা পালন করেন। ১৯৭১ সালে তিনি মুক্তিযুদ্ধের সময় ভারত যেয়ে কাদিহাটি ইউথ রিসিপশন ক্যাম্প পরিচালনার দায়িত্বগ্রহণ করেন।

১৯৭৯ সালের দ্বিতীয় জাতীয় সংসদ নির্বাচনে তৎকালীন ফরিদপুর-৮ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।

## পুরস্কার ও সম্মাননা

* একুশে পদক (২০২৩)

## মৃত্যু
আকতার উদ্দিন মিয়া ২৮ সেপ্টেম্বর ১৯৮৪ সালে গোপালগঞ্জের কাশিয়ানী হাসপাতালে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:১৯২০-এ জন্ম
বিষয়শ্রেণী:১৯৮৪-এ মৃত্যু
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:গোপালগঞ্জ জেলার রাজনীতিবিদ
বিষয়শ্রেণী:গোপালগঞ্জ জেলার আইনজীবী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯২০-এ মৃত্যু
বিষয়শ্রেণী:গোপালগঞ্জ জেলার ব্যক্তি
দোয়ারাবাজার থানা

**দোয়ারাবাজার থানা** বাংলাদেশের সুনামগঞ্জ জেলার অন্তর্গত দোয়ারাবাজার উপজেলার একটি থানা।

## প্রতিষ্ঠাকাল
ছাতক থানা ও সুনামগঞ্জ সদর থানার কিয়দংশ এলাকা নিয়ে ১৯৭৬ সালের ২৫ সেপ্টেম্বর দোয়ারাবাজার থানা প্রতিষ্ঠিত হয়।

## প্রশাসনিক এলাকাসমূহ
দোয়ারাবাজার উপজেলার ৯টি ইউনিয়নের প্রশাসনিক কার্যক্রম দোয়ারাবাজার থানার আওতাধীন।

;ইউনিয়নসমূহ:
* ১নং বাংলাবাজার
* ২নং নরসিংহপুর
* ৩নং দোয়ারাবাজার
* ৪নং মান্নারগাঁও
* ৫নং পাণ্ডারগাঁও
* ৬নং দোহালিয়া
* ৭নং লক্ষ্মীপুর
* ৮নং বোগলাবাজার
* ৯নং সুরমা

## আরও দেখুন
* দোয়ারাবাজার উপজেলা
* সুনামগঞ্জ জেলা

## তথ্যসূত্র

## বহিঃসংযোগ

বিষয়শ্রেণী:সুনামগঞ্জ জেলার থানা
বিষয়শ্রেণী:দোয়ারাবাজার উপজেলা
কামরুদ্দৌলা

**জালালউদ্দীন মুহাম্মাদ কামরুদ্দৌলা** (মৃত্যু.  ১৮৩৪ বা ১৮৩৬) ছিলেন উনিশ শতকের ঢাকা বা জাহাঙ্গীরনগরের দ্বাদশ নায়েব নাজিম। তিনি ছিলেন তার পূর্বসূরী নায়েব নাজিম শামসুদ্দৌলার পুত্র এবং তার উত্তরসূরী নায়েব নাজিম গাজীউদ্দীন হায়দারের পিতা।

## জীবন
কামরুদ্দৌলা ১৮৩১ সালে *[[ঢাকার নায়েব নাজিম|ঢাকার নায়েব নাজিমের]]* পদে আসীন হন। তিনি নায়েব নাজিম শামসুদ্দৌলার পুত্র ও উত্তরসূরী ছিলেন। তার পিতাও তার পিতামহ জসরত খানকে নায়েব নাজিম হিসেবে স্থলাভিষিক্ত করেন। ১৭৬৫ সাল থেকে *নায়েব নাজিম* পদটি কামরুদ্দৌলার পিতামহ জসরত খানের পরিবারের জন্য বংশানুক্রমিক পদে পরিণত হয়। জসরত খান ১৭৫৫-৬২ এবং ১৭৬৫–১৭৭৮ এ দুই মেয়াদে নায়েব নাজিম পদে অধিষ্ঠিত ছিলেন। জসরত খানের দ্বিতীয় মেয়াদের পরে তার তিন নাতি হাশমত জঙ্গ (১৭৭৮-১৭৮৫), নুসরাত জঙ্গ (১৭৮৫-১৮২২) এবং কামরুদ্দৌলার পিতা শামসুদ্দৌলা (১৮২২-১৮৩১) পরপর নায়েব নাজিম পদে অভিষিক্ত হন। কামরুদ্দৌলা তার পিতা শামসুদ্দৌলাকে প্রতিস্থাপিত করেন। ১৭১৭ সালে পদ সৃষ্টি হওয়ার পর থেকে নায়েব নাজিমরা প্রত্যক্ষ বা পরোক্ষভাবে জাহাঙ্গীরনগর নিয়াবত শাসন করলেও ১৭৫৭ সালে ভারতে ব্রিটিশ শাসন কায়েম এবং ১৭৬৫ সালে ব্রিটিশরা দেওয়ানি (রাজস্ব ক্ষমতা) লাভের ফলে ঢাকার নায়েব নাজিমরা তাদের প্রকৃত ক্ষমতা হারায়। যার ফলে তাঁরা ছিলেন নিছক পদবি ও সামান্য ভাতার অধিকারী।  কামরুদ্দৌলার আমলে তিনি নিজেও ব্রিটিশদের দ্বারা নিয়োগকৃত তেমনই একজন নামিক পদবীধারী নায়েব নাজিম ছিলেন।

## মৃত্যু ও উত্তরাধিকার
কামরুদ্দৌলা ১৮৩৪ সালে (মতান্তরে. ১৮৩৬ সাল) মৃত্যুবরণ করেন। তার মৃত্যুর পরে তার পুত্র গাজীউদ্দীন হায়দার নায়েব নাজিম হন। তবে গাজীউদ্দীন নিঃসন্তান অবস্থায় মৃত্যুবরণ করলে ঢাকা নিয়াবতের সমাপ্তি ঘটে।
## তথ্যসূত্র

বিষয়শ্রেণী:ঢাকার ইতিহাস
বিষয়শ্রেণী:বাংলাদেশের ইতিহাস
বিষয়শ্রেণী:জন্ম সাল অজানা
এ এইচ এম আব্দুল হালিম

**এ এইচ এম আব্দুল হালিম** বাংলাদেশের জাতীয় পার্টির রাজনীতিবিদ যিনি নরসিংদী-৪ আসনের সংসদ সদস্য ছিলেন।

## রাজনৈতিক জীবন
এ এইচ এম আব্দুল হালিম চতুর্থ জাতীয় সংসদে নরসিংদী-৪ আসনের উপ-নির্বাচনে জাতীয় পার্টির মনোনয়ন নিয়ে মনোনয়ন নিয়ে সংসদ সদস্য নির্বাচিত হন।

## তথ্যসূত্র

বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জাতীয় পার্টি (এরশাদ) এর রাজনীতিবিদ
জর্জো স্তিভানেল্লো

**জর্জো স্তিভানেল্লো** (; ১৩ জুলাই ১৯৩২ – ১৮ মে ২০২০) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পাদোভা এবং ইয়ুভেন্তুসের হয়ে একজন আক্রমণভাগের খেলোয়াড় হিসেবে খেলেছেন।

১৯৫১–৫২ মৌসুমে, ভেনেৎসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১৮ ম্যাচে ৩টি গোল করেছেন। পরবর্তীতে তিনি পাদোভায় ৩ মৌসুম অতিবাহিত করার পর, ইয়ুভেন্তুসে যোগদান করেন, যেখানে তিনি ৭৫ ম্যাচে ১৭টি গোল করেছেন। ইয়ুভেন্তুসের হয়ে তিনি ৩টি সেরিয়ে আ শিরোপা জয়লাভ করেছেন। অতঃপর তিনি পুনরায় ভেনেৎসিয়ায় ১ মৌসুমের জন্য যোগদান করেছেন। সর্বশেষ, ১৯৬৩–৬৪ মৌসুমে, তিনি জেসিনায় যোগদান করেন, যেখানে ১ মৌসুম অতিবাহিত করার পর তিনি অবসর গ্রহণ করেছেন।

দলগতভাবে, খেলোয়াড় হিসেবে ত্রেসোলদি সর্বমোট ৬টি শিরোপা জয়লাভ করেছেন, যার সবগুলো ইয়ুভেন্তুসের হয়ে জয়লাভ করেছেন।

## ব্যক্তিগত জীবন
জর্জো স্তিভানেল্লো ১৯৩২ সালের ১৩ই জুলাই তারিখে ইতালির ভেনিসে জন্মগ্রহণ করেছেন এবং ২০১০ সালের ১৮ই মে তারিখে মৃত্যুবরণ করেছেন।

## অর্জন
;ইয়ুভেন্তুস
* সেরিয়ে আ চ্যাম্পিয়ন: ১৯৫৭–৫৮, ১৯৫৯–৬০, ১৯৬০–৬১
* কোপ্পা ইতালিয়া চ্যাম্পিয়ন: ১৯৫৮–৫৯, ১৯৫৯–৬০

## তথ্যসূত্র

## বহিঃসংযোগ
* প্লেয়ারহিস্টোরি.কমে জর্জো স্তিভানেল্লো 

বিষয়শ্রেণী:১৯৩২-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:ইতালীয় ফুটবলার
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ভেনেৎসিয়া ফুটবল ক্লাবের খেলোয়াড়
বিষয়শ্রেণী:কালচো পাদোভার খেলোয়াড়
বিষয়শ্রেণী:ইয়ুভেন্তুস ফুটবল ক্লাবের খেলোয়াড়
বিষয়শ্রেণী:লাৎসিয়ো স্পোর্টস ক্লাবের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
এস-বিভাগ

[থাম্ব|2২০১১-২০১৯ [লোটাস এলিস।]]
[থাম্ব|১৯৬৪-১৯৬৯ [পোরশে ৯১১।]]
[থাম্ব|২০০৪-২০১১ [বিএমডাব্লু সিরিজ ৬-ই৬৩।]]
**এস-বিভাগটি** *স্পোর্ট কোওপ* এর জন্য একটি ইউরোপীয় গাড়ি-শ্রেণিবদ্ধকরণ বিভাগ। গাড়িগুলি প্রায়শই স্পোর্টস কার হিসাবে বর্ণনা করা হয় এবং সমতুল্য ইউরো এনসিএপি শ্রেণিকে “রোডস্টার স্পোর্ট” বলা হয়।

## বৈশিষ্ট্য
এস-বিভাগের গাড়িগুলির একটি স্পোর্টিং চেহারা এবং সাধারণত অন্যান্য বিভাগগুলির তুলনায় উচ্চতর হ্যান্ডলিং এবং/বা স্ট্রেট-লাইনের ত্বরণ করার জন্য ডিজাইন করা হয়। এস-বিভাগের গাড়িগুলির জন্য সর্বাধিক সাধারণ বডি স্টাইলগুলি হলো কোওপ এবং কনভার্টিবল। পেছনে যাত্রীবাহী থাকার ব্যবস্থাটি এস-বিভাগের গাড়িগুলির পক্ষে অগ্রাধিকার নয়, তাই অনেকগুলি মডেল হয় দুটি আসনের গাড়ি বা তুলনামূলকভাবে বাঁধা পেছনের আসনযুক্ত ২+২ লেআউট রয়েছে।

বেশিরভাগ সাম্প্রতিক এস-বিভাগে গাড়িগুলি কমনপ্লেস ফ্রন্ট-ইঞ্জিন ডিজাইন ব্যবহার করে (কোনও এফএফ লেআউট, এফআর লেআউট বা এফ৪ লেআউট হিসাবে) তবে মিড ইঞ্জিন ডিজাইন বা রিয়ার ইঞ্জিন ডিজাইনযুক্ত বেশিরভাগ গাড়ি এস-বিভাগের অন্তর্ভুক্ত।

## বর্তমান মডেল

ইউরোপে পাঁচটি বেশি বিক্রি হওয়া এস-বিভাগের গাড়ি হলো অডি টিটি, মাজদা এমএক্স-৫, পোরশে ৯১১, ফোর্ড মাস্টাং এবং পোর্শ বক্সস্টার/কেম্যান।
চিত্র:Audi TT Coupé 2.0 TFSI S line.JPG|অডি টিটি
চিত্র:2015 Mazda MX-5 ND 2.0 SKYACTIV-G 160 i-ELOOP Rubinrot-Metallic Vorderansicht.jpg|ম্যাজডা এমএক্স-৫
চিত্র:Porsche 992 Cabrio, GIMS, Le Grand-Saconnex (GIMS0127).jpg|পোরশে ৯১১
চিত্র:2019 Ford Mustang GT 5.0 facelift Front.jpg|ফোর্ড মাস্টাং
চিত্র:Porsche 718 Cayman S back IMG 0704.jpg|পোরশে কেম্যান


## ইউরোপীয় বিক্রয় পরিসংখ্যান

২০১৪ সালে, পাঁচটি সর্বাধিক বিক্রি হওয়া মডেলগুলি হলো বিএমডাব্লু ৪ সিরিজ, ওপেল অ্যাস্ট্রা জিটিসি, বিএমডাব্লু ২ সিরিজ, রেনাল্ট ম্যাগানে কোওপ এবং মার্সেডিস-বেঞ্জ সি-ক্লাস (ডাব্লু২০৪)। ২০১৪ সালে পাঁচটি সর্বাধিক বিক্রিত রূপান্তরিত মডেল হলো ফিয়াট ৫০০সি, মিনি হ্যাচ, বিএমডাব্লু ৪ সিরিজ (এফ৩২), ভক্সওয়াগেন বিটল (এ5) এবং ফক্সওয়াগেন গল্ফ এমকে৬।

## আরো দেখুন

* গাড়ির শ্রেণিবিন্যাস
* কোওপ
* কনভার্টিবল
* স্পোর্টস কার
* সুপার কার

## তথ্যসূত্র


বিষয়শ্রেণী:ইউরো গাড়ী বিভাগ
বিষয়শ্রেণী:ক্রীড়া গাড়ি
বিষয়শ্রেণী:সুপার কার
নালিকুল রেলওয়ে স্টেশন

**নালিকুল রেলওয়ে স্টেশন** হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলায় তারকেশ্বর-আরামবাগ রোডের পাশে নালিকুলে অবস্থিত।
## ইতিহাস
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা নালিকুল রেলওয়ে স্টেশনটিরও বৈদ্যুতীকরণ করা হয়।

## তথ্যসূত্র

বিষয়শ্রেণী:হুগলী জেলার রেলওয়ে স্টেশন
বিষয়শ্রেণী:১৮৮৫-এ চালু রেলওয়ে স্টেশন
বিষয়শ্রেণী:হাওড়া রেলওয়ে বিভাগ
বিষয়শ্রেণী:১৮৮৫-এ ভারতে চালু রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সুনায়না ফজদার

**সুনায়না ফোজদার** জন্মগ্রহণ করেছেন (১৯ জুলাই ১৯৮৬) তিনি একজন ভারতীয় টেলিভিশন অভিনেত্রী। তিনি স্টার প্লাস "সান্তান" শোতে টেলিভিশনে আত্মপ্রকাশ করেছিলেন। তাকে বর্তমানে সনি সাবতে কৌতুক শো  তারক মেহতা কা উল্টা চশমা তে অঞ্জলি তারাক মেহতা চরিত্রে দেখা যায়।

## কর্মজীবন
২০০১ সালে স্টার প্লাস চ্যানেলের ধারাবাহিক *[[সন্তান]]*তে অভিনয়ের মাধ্যমে অভিনয় জগতে পদার্পণ করেন।

২০২০সালের অক্টোবর মাস হতে,, তিনি সাব টিভিতে সম্প্রচারিত টেলিভিশন ধারাবাহিক তারক মেহতা কা উল্টা চশমায় অঞ্জলি মেহতার চরিত্রে অভিনয় করছেন। উক্ত ধারাবাহিকে অঞ্জলি মেহতা হচ্ছেন নাটকের প্রধান চরিত্র তারাক মেহতার (শৈলেশ লোধা) স্ত্রী। তার চরিত্রটি হচ্ছে একটি তরুণ, বাস্তববুদ্ধিসম্পন্ন এবং আধুনিক নারী। অঞ্জলি হচ্ছেন একজন খাদ্যনির্বাচনবিদ্যাবিত এবং তিনি তার স্বামী তারাক মেহতার খাদ্যের নিয়ন্ত্রণ করেন।

## টেলিভিশন

## তথ্যসূত্র

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
জোবাত রাজ্য

**জোবাত রাজ্য** ছিলো ব্রিটিশ শাসিত ভারতে অবস্থিত একটি ১১ তোপ সেলামী সম্মানপ্রাপ্ত দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাবর এজেন্সিতে অবস্থিত রাজ্যগুলির মধ্যে একটি ছিলো। রাজ্যটির সদর ও প্রশাসনিক দপ্তর ছিল জোবাত শহরে, যা বর্তমান মধ্যপ্রদেশ রাজ্যের আলিরাজপুর জেলায় অবস্থিত। রাজ্যটি ৩৩৯ বর্গ কিলোমিটার অঞ্চল জুড়ে বিস্তৃত ছিল এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিল ৯,৪৪৩ জন এবং ওই বছরই রাজ্যটির বার্ষিক গড় রাজস্বের পরিমাণ ছিল ২১,০০০ ভারতীয় মুদ্রা।

## ইতিহাস
আলিরাজপুর রাজ্যের জায়গীর হিসাবে খ্রিস্টীয় পঞ্চদশ শতাব্দীতে জোবাত জায়গীর প্রতিষ্ঠা লাভ করে৷ ১৮১৮ খ্রিস্টাব্দে ব্রিটিশ তৎপরতায় এটি দেশীয় রাজ্যের মর্যাদার উন্নীত হয়৷ রাজ্যের শাসকগণ ছিলেন রাঠোর রাজবংশের রাজপুত৷ ১৯৪৭ খ্রিস্টাব্দে ভারতের স্বাধীনতা লাভ ও ভারত ভাগের পর এই জোবাত রাজ্যের শেষ রাজার ১৯৪৮ খ্রিস্টাব্দের ১৫ই জুন তারিখে একীভূতকরণের দলিল স্বাক্ষরের মাধ্যমে এটি ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৫০ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

### শাসকবর্গ
জোবাত দেশীয় রাজ্যের রাজারা রাণা উপাধিতে ভূষিত হতেন৷ মাতুলক্রমে এই রাজ্যের উত্তরসূরী আবর্তিত হয়েছিলো৷

#### রাণা
* রাণা বহরম দেব
* রাণা কেশবদাস দেব  
* রাণা লূণকরণ দেব
* ১৮৬৪ – ১৮৭৪  রণজিৎ সিং
* ১৮৭৪ – ১৮৯৭  স্বরূপ সিং
* ১৮৯৭ – মার্চ ১৯১৬  ইন্দ্রজিৎ সিং
* ১৮ জুন ১৯১৭ – ১৫ আগস্ট ১৯৪৭  ভীম সিং

## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:মধ্যপ্রদেশের দেশীয় রাজ্য
বিষয়শ্রেণী:আলিরাজপুর জেলা
বিষয়শ্রেণী:রাজপুত
চম্পা (উপন্যাস)

***চম্পা*** (নেপালি: *चम्पा*) হলো নেপালি কবি লক্ষ্মীপ্রসাদ দেবকোটা রচিত একমাত্র উপন্যাস। উপন্যাসটি ১৯৪৭-৪৮ সালের মধ্যে  রচিত হলেও বিশ বছর পর মরণোত্তর প্রকাশিত হয়।

## কাহিনীসংক্ষেপ
উপন্যাসে চম্পা নামের একটি বারো বছর বয়সী মেয়ের কাহিনী বর্ণনা করা হয়েছে, যার সাথে রমাকান্ত নামক একজনের বিয়ে হয়। কিন্তু আত্ম-নির্ভরশীল হওয়ার দরুন সে তার ঘরে থাকতে পছন্দ করে না এবং এ কারণে একদিন ঘর থেকে বের হয়ে যায়। কিছু রোগের কারণে তার স্বামী মেয়েটির সাথে শারীরিক সম্পর্ক স্থাপন করতে পারে না। লোকটি তাকে তার স্ত্রীর মতো কোনোদিন সম্পর্ক স্থাপন করলে তারও জীবন সংশয় হতে পারে ভেবে ঘর ছেড়ে বেরিয়ে আসে। এ কারণে তার শ্বশুরবাড়ির লোকেরা চম্পাকে দোষারোপ করতে থাকে। *চম্পা* উপন্যাসের শেষ পর্যন্ত কোনো সুনির্দিষ্ট উপসংহার পাওয়া যায় না।

## বিষয়বস্তু ও সমালোচনা
উপন্যাসটি এই দিক থেকে অনন্য যে, এটি দেবকোটার একমাত্র সাহিত্যকর্ম, যেখানে সমসাময়িক সামাজিক সমস্যা এবং সমাজে নারীর ভূমিকা ফুটে উঠেছে। রাণা শাসনামলের কাঠমান্ডুর প্রেক্ষাপটে লেখা এই উপন্যাসে নেপালের চিরায়ত বিশ্বাস ও লিঙ্গবৈষম্য সংবলিত পরিবারের চিত্র প্রতীয়মান, যেখানে পরিবারের পুরুষ শিখনকাজ ও ভ্রমণে রত এবং স্ত্রীলোক অশিক্ষিত এবং গৃহস্থালি ও ধর্মকর্মে নিয়োজিত।

সমালোচক বিন্দু শর্মা অসম সম্পর্ক এবং যুগোপযোগী পারিবারিক সংঘাতমূলক উপন্যাসটি ফ্রয়েডীয় মানসিক ব্যাখ্যামূলক তত্ত্ব থেকে লেখা বলে মন্তব্য করেন। এরই সাথে উপন্যাসটির মাধ্যমে দেবকোটাকে নেপালি সাহিত্যের প্রথম মানসিক ঔপন্যাসিক হিসেবে আখ্যায়িত করেন। শর্মা উপন্যাসটিকে নেপালি উপন্যাস উন্নয়নের প্রারম্ভিক সময়কার (১৯৩৬ – ১৯৬০ খ্রিষ্টাব্দ) সবচেয়ে গুরুত্বপূর্ণ উপন্যাসগুলোর একটি বলেও বিবেচনা করেন।

## প্রকাশনার ইতিহাস
বইয়ের ভূমিকাংশ অনুসারে, উপন্যাসটির পাণ্ডুলিপি "নেপাল ভাষা প্রতিষ্ঠান" কর্তৃক প্রচ্ছদে *নেপালি সামাজিক উপন্যাস* শিরোনামসহ প্রকাশকদের প্রতি উন্মুক্ত করে দেওয়া হয়। নামটি কিছুটা অপ্রাসঙ্গিক বিবেচনায় দেবকোটার অন্যান্য কর্মের অনুসারে এই উপন্যাসেরও নায়িকার নামে নামকরণ করা হয়। উপন্যাসের প্রথম সংস্করণ ২০২৪ বিক্রম সংবতে (খ্রিষ্টীয় ১৯৬৭–৬৮) প্রকাশিত হয়। পরের বছর সাঝা প্রকাশনী উপন্যাসের দ্বিতীয় সংস্করণ প্রকাশ করে। এরপর ২০২৯ বিক্রম সংবতে তৃতীয় সংস্করণ, ২০৫২ বিক্রম সংবতে চতুর্থ সংস্করণ, ২০৫৫ বিক্রম সংবতে পঞ্চম সংস্করণ এবং ২০৬৪ বিক্রম সংবতে উপন্যাসের পঞ্চম সংস্করণ প্রকাশিত হয়।

উপন্যাস গ্রন্থের প্রচ্ছদ অঙ্কন করেন তেকবির মুখিয়া।

### অনুবাদ
ধুরবলাল সাহানি *চম্পা* উপন্যাসটিকে হিন্দিতে অনুবাদ করেন। ২০৬৭ বিক্রম সংবতে (২০১০–১১ খ্রিষ্টাব্দ) নেপাল একাডেমির অনুবাদ বিভাগ প্রতিষ্ঠার কয়েক বছরের মধ্যে অনুবাদটি প্রকাশিত হয়।

## তথ্যসূত্র

## বহিঃসংযোগ
*
*

বিষয়শ্রেণী:১৯৬৭-এর উপন্যাস
বিষয়শ্রেণী:নেপালি উপন্যাস
বিষয়শ্রেণী:নেপালি ভাষার বই
বিষয়শ্রেণী:মরণোত্তর প্রকাশিত উপন্যাস
বিষয়শ্রেণী:নেপালি ভাষার উপন্যাস
মার্গো (সাবান)

থাম্ব|১৯৩৯
**মার্গো সাবান** ভারতে উৎপাদিত একটি জনপ্রিয় ব্র্যান্ড সাবান। সাবানটির মূল উপাদান হিসাবে নিমের নির্যাস রয়েছে। সাবানটি ক্যালকাটা কেমিক্যাল কোম্পানি থেকে উৎপাদিত হয়। প্রতিষ্ঠাতা খগেন্দ্র চন্দ্র দাশের পরিচালনায় ১৯২০ খ্রিস্টাব্দে এটি প্রথম বাজারে  আসে। ১৯৮৮ খ্রিস্টাব্দে সাবানটি ভারতের শীর্ষ পাঁচটি বিক্রিত ব্র্যান্ডগুলির মধ্যে ছিল, যার বাজারের শেয়ারের পরিমাণ ছিল ৮.৯ শতাংশ। ২০০১ খ্রিস্টাব্দে এই সাবান ৭৫ কোটি লাভ করে এবং হেঁকেল-এসপিআইসি এর তত্বাবধানে চলে যায়। ২০০৩ খ্রিস্টাব্দে এই ব্র্যান্ডটি নতুনভাবে সাবান বাজারে আনে এবং ভারতের প্রিমিয়াম-সাবান সেগমেন্টের প্রায় ২ শতাংশ বাজার অর্জন করে।
থাম্ব|ব্র‍্যান্ডের লোগো

## তথ্যসূত্র

## বহিঃসংযোগ
* মার্গো দাপ্তরিক ওয়েবসাইট

বিষয়শ্রেণী:ভারতীয় সাবানের মার্কা
বিষয়শ্রেণী:কলকাতা ভিত্তিক কোম্পানি
বসন্তমালা, দৈলেখ

**বসন্তমালা** পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২,৫৬৯ জন এবং খানার সংখ্যা ছিল ৪৫২ টি। 

## তথ্যসূত্র

বিষয়শ্রেণী:নেপালের দৈলেখ জেলার জনপদসমূহ
বিষয়শ্রেণী:নেপালের দৈলেখ জেলার ভৌগোলিক অসম্পূর্ণ
বিষয়শ্রেণী:উইকিউপাত্তে স্থানাঙ্ক আছে